Belia: Sejauhmanakah Budaya kesukarelaan boleh dipupuk Melalui Persatuan? Prof. Madya Dr. Azizi Hj. Yahaya Fakulti Pendidikan Universiti Teknologi Malaysia Skudai Johor Noordin Yahaya Universiti Teknologi Mara Cawangan Melaka Johor ABSTRAK: Belia adalah aset negara yang sangat berharga yang perlu dipelihara dan dididik dengan sempurna. Belia juga merupakan bakal kepada pemimpin masa depan. Sebagai pewaris dan pembina masa depan setiap warga belia perlu melihat peranan yang boleh mereka mainkan dalam membantu negara mencapai hasrat wawsan 2020. Cabaran belia masa kini adalah cukup besar dan mencabar. Kerajaan memandang belia adalah sebagai aset yang boleh digembelingkan untuk membangunkan negara. Belia perlu didik dan dibimbing supaya mereka kelak menjadi rakyat yang berguna. Segala aktiviti yang bercorak liar perlu di benteraskan agar mereka ini sama-sama boleh bertanggungjawab untuk membengunkan negara. Oleh pertubuhan-pertubuhan yang bercorak sukarela perlu diperbanykaan agar para belia dapat sama-sama menymbang tenaga dan juga dapat dihindarkan mereka daripada terjerumus ke lembah yang hina seperti masalah soaial dan terlibat dalam demonstrasi yang sia-sia. Oleh itu Dasar Pembangunan Belia Negara adalah digubal bertujuan membina dan merealisasikan generasi belia yang cemerlang dan berwibawa. Dengan adanya Dasar Belia Negara, segala aktiviti, program yang dirancangkan mengikut prinsip-prinsip akan dilaksanakan dengan lebih teratur dan tersusun mengikut prinsip dan garis panduan yang ditetapkan supaya matlamat yang dicapai adalah selaras mengikut kehendak dan aspirasi negara. (Kata Kunci: Belia, pemimpin, pembangunan belia Negara, aktiviti, kesukarelaan) Pengenalan Pertubuhan sukarela merupakan sebuah organisasi sektor ketiga. Ia berperanan sebagai tulang belakang kepada pembangunan negara. Keanggotaan ahli-ahli dalam pertubuhan ini terdiri dari sebahagian besar dari pekerja sukarela dari organisasi lain dan ia dikendalikan oleh pekerja tetap yang bekerja sepenuh masa. Keanggotaan ahli sukarela sememangnya berasaskan kesanggupan ahli-ahli tersebut menjalankan tugas secara sukarela. Pentadbiran pertubuhan khidmat kesukarelaan diwujudkan bertujuan memberikan khidmat kepimpinan, mewujudkan struktur dan berfungsi yang memberikan kemudahan untuk menggerakkan penggunaan sumber manusia bersama-sama sumber- sumber yang ada. Antara peranan yang dimainkan oleh organisasi sukarela terhadap ahlinya ialah: Supaya dapat memenuhi kehendak ahlinya 1
Untuk membina iklim sosial yang dapat memudahkan keperluan kehendak ahli dipenuhi Untuk membolehkan seseorang anggota terlibat dalam proses membuat keputusan • Untuk memberikan sumbangan dan dapat membina perkembangan sosial. • Supaya setiap ahli dapat mengembangkan dan memperkukuhkan amalan kerja profesionalisma seseorang individu yang terlibat dalam aktiviti kesukarelaan. Antara cabaran utama pengurusan organisasi ini yang sama penting dengan melatih tenaga baru pekerja sukarela adalah bagaimana mengekal tenaga sukarela yang sedia ada dalam organisasi. Program yang berjaya dilaksanakan dari individu sukarela yang setia bukan saja memberi perkhidmatan yang dapat membantu organisasi, tetapi dapat membantu program melatih ahli-ahli baru. Kerja sukarela bukanlah suatu kerja yang boleh menyarakan pendapatan, tetapi ia dapat memberikan tarikan yang kuat kepada individu yang mempunyai motivasi dan kepercayaan dalaman bagi menyempurnakan kepuasan diri untuk menghulurkan bantuan. Program yang berunsurkan kesukarelaan dapat memenuhi hasrat ini bagi individu seperti ini. Asalkan individu dapat melihat hasil yang positif akan menyebabkan mereka akan terus datang pada minggu yang berikutnya setiap minggu dan seterusnya berlarutan hingga tahun demi tahun. Antara cabaran dalaman yang utama dalam badan sukarela ialah melatih anggota baru dan di samping itu cuba mengekalkan ahli-ahli anggota yang lain. Kedua-dua tugas ini adalah sama beratnya. Dengan mengambil ahli-ahli baru, melatih dangan kemahiran yang sesuai, memperkukuh kedudukan dengan memberi peranan kepada mereka dan mengekalkan penglibatan mereka dalam program-program yang dijalankan dapat membentuk semangat kesetiaan dan ini dapat menghalang mereka keluar dari pertubuhan ini. Apakah faktor yang menjadi motivasi ahli sukarela kekal dalan pertubuhan ini? Terdapat beberapa teori yang dapat membantu kita memahami apakah yang memotivasi individu dapat terus kekal dalam pertubuhan sukarela. Kefahaman tentang faktor motivasi individu yang mendorong menyertai dan terus setia bersama pertubuhan dapat memberi penerangan tentang tingkah laku penglibatan para sukarela dalam organisasi. Terdapat dua pandangan tentang perkara ini: Sebagai memenuhi keperluan dalaman atau keperluan psikologi dan menyertai pertubuhan untuk mendapat pengiktirafan atau faedah. 1. Keperluan psikologi Keperluan psikologi boleh mempengaruhi penglibatan sukarelawan/wati. Seperti yang diterangkan oleh Maslow (1970) bahawa motivasi adalah ttindakbalas kepada keperluan dalaman mengikut hiraki keperluan psikology, keperluan mendapat keselesaan, keperluan sosial, keperluan kepuasan diri (self esteem) dan keperluan merealisasikan kehendak diri (self actualization). Mengikut Maslow, individu 2
bertindakbalas kerana kerana untuk menenuhi keperluan yang ada. Jika keperluan ini dicapai maka ia tidak lagi dapat memberi perangsang. Individu akan dirangsang dengan keperluan yang baru bagi memotivasi. Teori ini mencadangkan bagi pertubuhan yang ingin menarik peserta sukarela dan meningkatkan kesetiaan sukarelaan hendaklah peka kepada keperluan ahli yang dominan. Dlam organisasi berkenaan. Mengikut Herzberg, pekerja sukarela dapat mengekalkan kepuasan bergantung kepada dua katogori (satisfier) seperti pencapaian faktor kepuasan (achievement), pengiktirafan, kepercayaan kepada tugas yang diamanahkan dengan memberi lebih tanggungjawab dan faktor ketidakpuasan (faktor Hygiene) seperti lemah, kurangnya penyeliaan dan keadaan perhubungan tempatkerja yang kurang memuaskan akan meningkatkan ketidakpuasan kerja. Jadi pihak pertubuhan akan mengenalpasti sumber yang menjadi faktor kepuasan dan faktor ketidakpuasan sebagai landasan untuk mengekalkan kesetiaan pekerja sukarela. iaitu interpersonal yang McClelland (1985) pula mengenalpasti keperluan untuk pencapaian, bersekutu (affiliation) dan kuasa sebagai penggerak. Individu yang bertindakbalas kepada kehendak untuk mencapai sesuatu adalah digerakkan kepada penyempurnaan tugas, individu yang respon kepada keperluan ingin bersekutu (affiliation) disebabkan ingin menambahkan perhubungan interpersonal. Dan ada individu yang ingin memenuhi keperluan kuasa untu mengambil peluang menyerlahkan ciri-ciri kepimpinan yang ada. Penglibatan individu yang bekerja dalam sektor swasta mahupun dalam sektor kerajaan selalunya disalah erti sebagai menggunakan mencuri masa perkerjan sektor berkenaan (Kanter, 1997), walaupun begitu kesan positif kesukarelaan terhadap individu dan organisasi berkenaan tidak dapat dinafikan. Penglibatan kesukarelaan sebenarnya dapat menyokong, memudahkan dan memperkukuhkan persekitaran tempat kerja organisasi berkenaan (Crouter, 1984) dengan penglibatan individu dapat membantu mereka melakukan tugas ditempat bekerja dengan lebih berkesan. Siber (1974) mengenalpati empat dimensi positif yang diperolehi oleh individu: a. perolehan dari segi keistimewaan - lagi banyak seseorang mendapat ganjaran dan penghargaan akan menybabkan bertambanya perasaan harga diri (self esteem). Ini akan menyababkan individu ini menjadi lebih proaktif dalam penyelesaian masaalah ditempat kerja. b. Perolehan dari segi status keselesaan (status security) - pengalaman yang diperolehi bertindak sebagai pemampan kepada tekanan dan kekangan kerja yang dialami oleh individu mudah diuruskan oleh individu berkenaan. c. pengukuhan status (status enhancement) - kerja-kerja kesukarelaan membolehkan individu menjalinkan perhubungan dangan individu-individu lain yang diluar tempat kerja. ; dan 3
d. peningkatan kepersonalitian individu.- pengalaman semasa penglibatan dalam kegiatan kesukarelaan dapat membina kemahiran yang amat berguna yang dapat meningkat prestasi ditempat kerja. Dengan kebolehan yang ada ini membolehkan individu membantu organisasi untuk mencapai matlamat di samping yang sama dapat mengurangkan perasaan ketidakpuasan ditempat kerja.. 2. Keperluan mendapat pengiktirafan dan ganjaran Mengikut Caudron (1994) penglibatan individu dengan aktiviti kesukarelaan tidak akan mengganggu keberkesanan tugas individu berkenaan ditempat kerja malahan individu berkenaan dapat meningkatkan produktiviti dan morale mereka. Selanjutnya beliau menambah penglibatan kesukarelaan sebagai jawapan kepada bentuk latihan koperat yang menjimatkan belanja. Kemahiran yang dperolehi seperti kemahiran komunikasi, kemahiran bekerja sebagai satu pasukan, kebolehan menjanakan pendekatan yang lebih inovatif dalam menghadapi cabaran dapat memberikan sumbangan kearah keberkesanan organisasi ditempat kerja. Vroom (1964), dalam teori jangkaan (expectency theory) menguatkan pernyataan bahawa individu mudah dipengaruhi untuk melibatkan segala bentuk aktiviti yang mengikut persepsi mereka dapat melaksanakannya dengan baik. Jika hasil pelaksanaan tugas itu diiktiraf dan dihargai ia akan pemperkukuhkan personaliti seseorang individu secara positif. Dengan lain perkataan, pekerja sukarela yang ingin melibatkan diri dengan kerja kerja yang mereka anggap mereka mampu melakukan dengan baik maka hasilnya hendaklah di hargai. Oleh itu dengan mengumpul maklumat jangkaan setiap pekerja sukarela, pengurus kerja sukarela dapat meletakkan setiap pekerja sukarela dibidang kerja yang bersesuaian mengikut jangkaan mereka. Mengikut Brown dan Zahry (1989), terdapat tiga jenis penghargaan yang diperolehi oleh pekerja sukarela iaitu (a) peluang untuk mensosialkan diri, (b) peluang untuk meningkatkan dibidang karier dengan menambah kemahiran yang diperolehi dan (c) kepuasan diri setelah selesai membantu menjalankan tugas. Gidron (1983) mengkelaskan bentuk-bentuk penghargaan yang diterima oleh pekerja sukarela. Antaranya ialah pembentukkan perhubungan dengan pelanggan semasa menjalankan tugas, dan begitu juga perhubungan dangan pekerja sukarela yang lain dan juga dengan golongan profesional dalam pertubuhan kesukarelaan. Sherrot (1983) menyatakan bahawa walaupun pekerja biasa mendapat imbuhan dalam bentuk gaji, tetapi pekerja sukarela mendapat imbuhan yang setimpal tetapi bukan dalam bentuk imbuhan material seperti status, penghargaaan dan faedah-faedah yang lain. Dan imbuhan seperti ini dapat menguatkan motivasi dalaman yang akan menjanakan "imbuhan psikologi" yang dapat menjamin kesetiaan dalam pertubuhan tersebut. Secara praktik, pengurus program bercorak kesukarelaan hendaklah dapat bertindak terhadap dan jangkaan yang harus dipenuhi oleh pekerja sukarela yang sentiasa berubah dari masa kesemasa. Pearce (1983) menegaskan bahawa ganjaran yang diharapkan amat bermakna oleh mereka tidak serupa dengan ganjaran semasa menjadi ahli sukarela. "Jika perubahan terhadap keperluan ini tidakdapat diberi perhatian akan menyebabkan ahli-ahli ini meningalkan pertubuhan ini". Lesley (1990), menggingatkan "organisasi akan kehilangan ahli sukarelawannya jika mereka 4
melayan keperluan ahli-ahli mereka seolah-olah sama dengan keperluan semasa mereka baru menjadi ahli". Sungguh pun agak mustahil bagi pengurus program sukarela untuk melayani setiap keperluan ahli-ahli secara individu, tetapi kita boleh membezakan keperluan antara ahli-ahli baru dan ahli-ahli berpengalaman di dalam pertubuhan ini. Keperluan ahli baru adalah dengan menyediakan aktiviti-aktiviti berupa latihan dan program assimilasi dan bagi ahli-ahli lama pula menyediakan iklim seperti aktiviti-aktiviti yang dapat menyokong mereka dapat kekal dengan pertubuhan. Pembinan iklim yang dapat meningkatkan memotivasi Deal dan Kennedy (1982) menggambarkan budaya koperat adalah kepercayaan dan nilai yang didukung oleh organisasi yang dapat dilihat dari amalan harian yang dilakukan oleh warganya. Budaya koperat juga dapat dilihat dengan cara bagaimana organisasi beroperasi - iaitu aktiviti routine yang terikat dengan misi organisasi. Sekiranya budaya yang ada dalam organisasi itu mantap maka ini akan dapat meningkat motivasi dan produktiviti pekerja. Dalam konteks kesukarelaan pula, iklim lebih sesuai digambarkan sebagai aspek budaya organisasi yang dapat mempengaruhi keputusan seseorang mengenai kerja kesukarelaan. Keberkesanan budaya organisasi dapat menarik dan mengekalkan kesetiaan pekerja sukarela adalah sangat signifikan kerana budaya organisasi dapat menghubungkan nilai- nilai kepercayaan yang ada di dalamya dengan warga organisasi. Dengan kepercayaan ini dapat membawa misi organisasi ke arah merealisasi matlamat organisasi. Dailey (1986) menegaskan kepentingan budaya organisasi dalam menarik anggota sukarela melalui penglibatan mereka dalam aktiviti-aktiviti yang dijalankan. Walaupun pemimpin pertubuhan atau pengurus program mengawal motif seseorang, tetapi mereka dapat mempengaruhi iklim keseluruhan organisasi untuk menggalakkan komitmen dan memperkukuhkan motivasi diri bagi setiap ahli sukarelawan/wati untuk kekal dalam organisasi itu. Antara ciri komponen utama iklim organisasi yang dapat mempengaruhi peserta sukarela adalah perhubungan dalam organisasi, bentuk tugasan yang diberikan dan bentuk peluang yang ada yang dapat menyumbang kepada pembinaan diri. Oleh itu cabaran utama yang dihadapkan oleh pemimpin pertubuhan sukarela adalah cuba sedaya upaya untuk memenuhi kehendak, menyegerakan perolehan faedah dari perkhidmatan dan memenuhi jangkaan yang akan diperolehi oleh. 1. Kepuasan menjalinkan perhubungan Hampir kesemua ahli sukarela menjalinkan hubungan dengan pekerja tetap, hubungan dengan pekerja sukarela yang lain atau hubungan dengan pelanggan. Bentuk jalinan hubungan ini bergantung kepada iklim organisasi dan juga bentuk tugasa yang dilakukan oleh seseorang sukarela. Aspek-aspek iklim organisasi dapat dilihat dari layanan kemesraan, bentuk sokongan yang diberikan, kerjasama yang ditunjukkan dan perasaan sikap kepunyaan yang ditanamkan oleh organisasi itu.. Iklim organisasi dikira sihat apabila setiap anggota tetap menganggap pekerja 5
sukarela sebagai sahabat dan peranan mereka dianggap lebih penting dari peranan mereka. Terdapat pelbagai cara untuk membentuk hubungan yang sihat. Antaranya: a. Mengadakan program untuk sukarela yang baru. Organisasi boleh merancang program yang sesuai dengan keperluan ahli- ahli baru supaya dapat meneguhkan ikatan persaudaraan dengan organisasi. Mereka boleh mengorientasikan sukarelawan/wati baru dengan memberi pengetahuan dan mereka berasa bangga menjadi sebahagian daripada anggota organisasi. Organisasi seterusnya membentuk mereka rasa terlibat dengan aktiviti organisasi dengan menerangkan misi dan visi organisasi. b. Meraikan kehadiran ahli sukarela yang baru Mengiktiraf penglibatan ahli sukarela yang baru boleh diraikan dengan mengadakan majlis untuk mereka. Begitu juga menunjukkan rasa penghargaan dengan kehadiran mereka dengan memberi lapuran melalui bulitin terbitan organisasi. Pihak pentadbir boleh juga menunjukkan rasa penghargaan terhadap penglibatan mereka dengan melawat ditempat dimana mereka bertugas. Perjumpaan secara tak formal yang melibatkan perbincangan dapat meningkatkan motivasi di samping yang sama boleh juga mendapat maklum balas dari mereka. Peluang ini juga boleh digunakan oleh pihak pentadbir untuk menyelesaikan masaalah seperti konflik dan rasa tidak puashati antara kalangan pekerja sukarela. c. Mengenalpasti faktor-faktor penghalang penglibatan. Dengan mengenalpasti unsur-unsur yang yang menjadi penghalang kepada penglibatan mereka dapat mengurangkan masaalah mereka dari terlibat dengan aktiviti organisasi. Kemudahan seperti bantuan pengangkutan, jadual tugas yang anjal, memberi bantuan sokongan semasa dalam tugas dapat mengurangkan masaalah ketidakhadiran dalam tugas dan seterusnya dapat meningkatkan penglibatan mereka. d. Melaksanakan aktiviti dengan ahli lama. Organisasi boleh merancang aktiviti yang yang dapat memenuhi keperluan ahli sukarela yang berpengalaman. Pihak pentadbir boleh menjalinkan perhubungan dengan mengirimkan berita tentang perkembangan organisasi supaya hubungan yang sedia ada tidak terputus. Mereka hendaklah memberikan pengiktirafan tentang sumbangan yanga telah diberikan sehingga tercapai visi organisasi. Perjumpaan secara formal seperti mangadakan jamuan hendaklah diadakan dari masa kesemasa. 2. Jenis tugas yang dilakukan oleh pekerja sukarelaan. Komponen kedua yang dapat membentuk iklim yang menggalakkan kesukarelaan dalam organisasi adalah bentu tugasan yang diberikan kepada pekerja sukarela. Kajian yang dilakukan oleh Dailey (1986) menunjukkan bentuk tugas yang diberikan adalah merupakan sebagai petunjuk awal kepada rasa tidak puas terhadap kerja. 6
Kajian menunjukkan bahawa jenis tugas yang diberikan dan kebolehan peserta sukarela adalah faktor yang penting yang dapat menentukan kedudukan tahap motivasi pekerja sukarela. Antara langkah-langkah yang patut diambil oleh organisasi untuk memastikan mereka tidak berhenti dari kegiatan sukarela adalah seperrti berikut: a. Memberikan tugas yang realistik Hasilan tugasan dapat ditingkatkan jika bentuk tugas yang diberikan adalah dibidang keupayaan yang boleh dilakukan. Seseorang pengurus program hendaklah mengagihkan tingkat kemampuan individu dan jangkaan yang realistik yand dapat dilakukan dengan cemerlang. Begitu juga, jika ia merupakan pekerja sukarela yang baru, pastikan tugas yang diberikan menghasikan keputusan yang positif dan memberi kepuasan diri. Ini dapat meningkatkan motivasi intrinsik kepada pekerja sukarela. tugas hendaklah mengetahui b. Menambahkan autonomi dan tanggungjawab Organisasi boleh menambah kepercayaan kepada ahli-ahli yang berpengalaman dangan memberikan tambahan tanggungung jawab dan autonomi apabila mereka dapat menunjukkan meningkatkan kemahiran, berpegalaman dan komitted. Peluang dan autonomi yang diberikan dalammembuant keputusan dapat meningkat rasa kepunyaan dala organisasi ini. Di samping yang sama pekerja yang berpengalaman diberikan peluang untuk menzahirkan idea-idea yang kreatif tentang menyelesaikan masaalah yang dihadapi dan juga meningkatkan keupayaan organisasi. 3. Peluang untuk membina potensi diri Komponen ketiga dalam membina iklim yang sehat adalah memberikan peluang kepada untuk ahli sukarela untuk membina potensi diri. Kepuasan yang diperolehi dari penglibatan yang memboleh pekerja sukarela membina potensi diri merupakan ganjaran yang bermakna kepada mereka. Terdapat beberapa cara organisasi dapat menyediakan peluang untuk ahlinya membina keupayan diri. Salah satu daripadanya ialah memberi peluang menjalankan aktiviti pembelajaran seperti memberi latihan, ini peluang untuk mereka berinteraksi dengan pekerja tetap dalam organisasi. Latihan yang diberikan dapat memberikan kemahiran yang baru bagi menangani tugas yang baru. Latihan juga munkin dijalankan bagi meningkatkan komonikasi interpersonal bagi memudahkan menjalankan program latihan kepada pekerja sukarela yang lain seperti mengajar membina kumpulan dinamik. Penutup Dengan memahami bentuk motivasi dapat membekalkan pihak pentadbir organisasi sukarela atau pengurus program sukarela dengan pengetahuan yang dapat menagani permasaalahan ahli-ahli sukarela. Pengetahuan ini dapat memberi pandu kepada pihak pentadbir bagi memenuhi kehendak pekerja sukarela dan dapat meningkatkan motivasi mereka dan dapat mengurangkan mereka keluar dari pertubuhan ini. Begitu juga dengan pengetahuan membentuk iklim organisasi dapat menyokong 7
pemimpin organisasi untuk mewujudkan rasa kepuasan bagi pekerja sukarela dan ini juga dapat menjamin pekerja sukarela untuk terus berkhidmat dalam organisasi tersebut. Rujukkan Brown, E. P, dan Zahrly, J. (1984), Nomenclature Rewards for Skilled Volunteers: A Look at Crisis Intervention Volunteers." Crouter, A., (1984) Spillover from Familyto Work: The Neglected Site of Worked Family Interface. Human Relation Vol 37. Gidron, B., (1983). Sources of Job Satisfaction Among Service Volunteers. Journal of Voluntary Action Research. Vol 12. Kanter, R. (1997). Work and Family in the United States: A Critical Review and Agenda for Research and Policy. Russell Sage Foundation. New York. McClelland, D. C, (1985), HumanMotivation. Glenview, Ill. Scott Foresman. Maslow, A. H., (1970), Motivation and Personality. (2nd ed.) New York: HarperCollin. Pearce, J. L., (1982). Pacipitation in Voluntary Associations: How Members in Formal Organization Changes for Rewards of Participation. International Perspektive on Voluntry. Washinton D.C.: University Press of America. Sieber, S. (1974). Toward a Theory of Role Accumulation. American Sociological Review. Vol. 39. Vroom, V. H., (1964). Work and Motivation. New York: Wiley, 1964. 8